text: жүзжасар ақылұлы (туған және қайтыс болған жылдары белгісіз) би. қазіргі қызылорда облысының жалағаш ауданы маңында дүниеге келген. жетіру құрамындағы табын руынан шыққан. тапқырлығы, шешендігі аңызға айналып, есімі халық жадында сақталған. бұланты білеуті шайқасында мерт болған сәрке батырдың денесін туған өлкесіне, қорқыт ата қорымына арулап жерлеп, батырдың аруағына арнап ас берген. жүзжасар бидің ел бірлігін сақтауға қосқан еңбегі туралы халық ақыны ш.жұбанұлы: “...текеде жүзжасар би, тұржан ақын, ерлердің атамайын қалайша атын...”, деп жырлаған. *қызылорда *би *жетіру *табын *қорқыт ата